सिडनी - आस्ट्रेलिया के खिलाफ आखिरी मुकाबला जीतकर राहत की सांस ले रहे भारतीय कप्तान महेंद्र सिंह धोनी ने कहा है कि टीम इंडिया ने पूरी सीरीज में ही कड़ा मुकाबला किया और इस जीत से ट्वंटी 2० सीरीज के लिये मनोबल ऊंचा होगा। आस्ट्रेलिया को क्लीन स्वीप से रोककर पांचवें मैच में छह विकेट से जीत दर्ज करने के बाद कप्तान धोनी ने कहा" मुझे लगता है कि पूरी सीरीज में ही हमने काफी स्पर्धात्मक प्रदर्शन किया है।